Með verðtryggingu er verið að bæta verðbólgu síðasta mánaðar við til dæmis lán eða sparnað. Ef þú ert með verðtryggðan bankareikning og verðbólga síðasta mánaðar nam 0,5% hækkar fjárhæðin sem þú geymir á reikningnum þínum um 0,5%. Ef verðlag lækkar milli mánaða (verðhjöðnun) lækkar sömuleiðis innstæðan þín. Verðtryggingu er beitt til að tryggja að peningar viðhaldi verðgildi sínu óháð því hvað verðbólgan mælist mikil eða lítil.